På tirsdag er der valg til landets menighedsråd.
I Brønderslev kan gennemsnitsalderen i rådet blive sænket betragteligt.
Kristian Poulsen på atten stiller op mod de gamle.

Kristian Poulsen bliver langt den yngste, hvis han bliver valgt ind i menighedsrådet i Brønderslev.Den yngste nu er næstformanden Anders Hummelmose. - Jeg har været medlem i 16 år og har stort set været den yngste i hele perioden, siger næstformanden. Gennemsnitsalderen i menighedsrådene i Danmark er 61 år og Kristian Poulsen lægger ikke skjul på, at hårfarven i kirken ikke kun er grå. - Jeg vil gerne have mange unge ind i kirken, der kommer ikke særlig mange. Det vil jeg gøre igennem noget musik for eksempel eller anderledes former for gudstjenester, siger Kristian Poulsen Næstformanden håber at Kristian Poulsen bliver valgt ind. - Hvis jeg bliver valgt vil jeg glæde mig til at få en yngre kollega, siger han.